Na osnovu člana 17 stav 1. Statuta Udruženja folklornih ansambala Crne Gore (u daljem tekstu: Udruženje), Upravni odbor na sjednici održanoj dana 07.05.2022. godine, donio je

**P R A V I L N I K**

**O UZRASNOJ KATEGORIOZACIJI U FOLKLORNIM ANSAMBLIMA/ KULTURNO-UMJETNIČKIM DRUŠTVIMA U CRNOJ GORI**

**Predmet**

**Član 1**

Ovim pravilnikom propisuju se uzrasne kategorije članova folklornih ansambala/kulturno-umjetničkih društava (u daljem tekstu: folklorni ansambli) na osnovu antropomotoričkih, fizioloških i psiholoških karakteristika, specifičnih za različite uzraste u toku odrastanja i života.

**Uzrasne kategorije članova folklornih ansambala**

**Član 2**

Uzrasna kategorizacija članova folklornih ansambala vrši se zbog ujednačavanja karakteristika i godišta učesnika, a zbog boljeg organizovanja različitih manifestacija i takmičenja folklornih ansambala (smotre, radionice, seminari, festivali…).

**Član 3**

Uzrasna kategorizacija utvrđena ovim pravilnika nije obavezivajuća, nego preporučljiva za redovan rad u folklornim ansamblima.

Ova kategorizacija će se odnositi u toku organizacija iz člana 2 ovog pravilnika.

**Član 4**

Na osnovu antropomotoričkih, fizioloških i psiholoških karakteristika članovi folklornih ansambala su kategorisani u 4 uzrasnih kategorija i to:

* Uzrast do 12 godina – mlađe dječije grupe;
* Uzrast od 13 do 16 godina – starije dječije grupe;
* Uzrast od 17 godina pa nadalje – izvođačke grupe;
* Uzrast od 32 godine pa nadalje – veteranske grupe.

**Evidencija**

**Član 5**

O uzrastu članova folklornih ansambala vodi se posebna evidencija za koju je zadužen Upravni odbor.

**Član 6**

Evidencija se vodi na posebnim spiskovima, koje dostavljaju folklorni ansambli.

Na spiskovima se dostavljaju imena, prezimena i datumom rođenja članova.

Tačnost podataka potvrđuje folklorni ansambl, pečatom i potpisom odgovornog lica.

**Stupanje na snagu**

**Član 7**

Ovaj pravilnik stupa na snagu danom donošenja.

Podgorica, 07.05. 2022. godine

Direktor,

**Predrag Šušić**